Exqrch/javanese-Komodo-pixelgpt huggingface dataset:
Amargi kakiyatan gaib kaliyan pitulunganipun bangsa jin, Bandung Bandawasa meh kasil ngrampungaken sèwu candhi, nanging gagal amargi dumadakan swasana ketingal padhang kaliyan kapireng suwanten gejogan lesung dipun iringi suwanten jago ingkang nandakaken sampun wanci enjang sanadyan sejatosipun taksih dalu
Swasana enjang kadadosan amargi muslihat Rara Jonggrang ingkang ngejak para tani mbakar damèn kaliyan numbuki pari utawi dolanan Gejog Lesung
Gejog Lesung Ngayogyakarta ugi dipun gandhengaken kaliyan sajarah mlebetipun kagunan kethoprak dhateng Yogyakarta sawetawis abad kaping 20
Amargi dipun mainaken kanthi iringan “gejog lesung” mila kethoprak ingkang dipun damel déning Pangeran Wreksadiningrat (Kabupatèn Surakarta) dipun arani “Kethoprak Lesung”
Kagunan Kethoprak Lesung lajeng ngrembaka dados Kethoprak Mataram ingkang dipun iringi gamelan Jawi jangkep
Wekdal pertunjukan Gejog Lesung
Kawit jaman riyin, natkala lesung namung satunggalipun pirantos kanggé numbuk pari, dolanan lesung biyasanipun dipun mainaken déning masarakat agraris, kalebet masarakat Yogyakarta ingkang ngarani Gejog Lesung
Dolanan lesung mujudaken raos bingahipun para tani amargi kathahipun kasil panen (pari) kaliyan minangka wujud raos sukur dumateng Dewi Sri ingkang dipun pitados minangka Dewi Pari.
Ing antawisipun utawi salajengipun kagiyatan numbuk pari, para tani dolanan lesung sinambi nembangaken tembang Jawi
Gesangipun desa kanthi suwantenipun lesung ingkang rame kaliyan bingahipun para tani ingkang sami gotong-royong numbuk pari dipun gambaraken déning Ki Narto Sabdo, seniman wayang, ing tembang “Lesung Jumengglung” ingkang dipun anggit ing warsa 70-an
Ing jaman riyin, tiyang padésan ugi dolanan gejog lesung kanggé kaliyan bebagyan wonten dalu, kususipun natkala padhang bulan
Tabuhan lesung ugi dipun mainaken laré-laré minangka hiburan kaliyan ugi ngiringi manéka warni dolanan ing padhang bulan
Dipun wiwiti saking mitos Bathara Kala ingkang dipun warisaken turun-temurun, tiyang-tiyang sami dolanan Gejog Lesung natkala wonten grahana rembulan utawi grahana srengéngé
Nanging, sesarengan kaliyan perkembangan tingkat pendhidhikan umum, mitos ing dolanan Gejog Lesung sampun kathah dipun tilaraken
Sapunika dolanan Gejog Lesung natkala wonten grahana punika murni kagiyatan seni kaliyan namung kanggé hiburan
Gejog Lesung ugi dipun mainaken minangka iringan musik ing macem-macem tradhisi Jawa ing Yogyakarta, kadosta ruwatan kaliyan saparan
Contonipun, Gejog Lesung dipun mainaken minangka pangiring ing tradhisi “Saparan Bekakak” ing Désa Ambarketawang, Kapanéwon Gamping, Kabupatèn Sleman, inggih punika upacara ngurmati kasetyanipun Ki kaliyan Nyi Wirasuta dumateng Sri Sultan Hamengkubuwana I
Kagunan Gejog Lesung ing daérah sanèsipun
Seni Gejog Lesung kados ingkang wonten ing masarakat Yogyakarta, sejatosipun ugi sampun ngrembaka ing manéka daérah ing Indonesia, ingkang kondhang minangka negari agraris
Nanging, nama ingkang dipun ginakaken bènten-bènten midherek basa lokal
Ing Kabupatèn Klathèn, Jawa Tengah, ingkang taksih caket kaliyan Daérah Istiméwa Yogyakarta, nama ingkang dipun ginakaken sami, inggih punika "Gejog Lesung"
Ing Kabupatèn Kendhal, Jawa Tengah, kagunan punika dipun tepang kanthi nama "Gejlok Lesung"
Ing Jawa Kilèn dipun arani "Lisung"; ing Jawa Wétan dipun arani "Seni Lesung"; ing Sumatra Kulon namanipun "Gandang Lasuang"; déné masarakat Bugis ing Wajo, Sulawesi Kidul nyebatipun musik "Padéndang Ogi"
Modernisasi tetanèn mliginipun kathi wontenipun mesin "selèp" (panggiling/pangoncek pari) ndadosaken para tani ing padésan sampun boten nindakaken kegiyatan numbuk pari malih
Sawetawis tani malah nyadé lesungipun dhateng kolektor barang antik
Akibatipun, dolanan Gejog Lesung ingkang limrahipun wonten ing mangsa panèn sekedhik-sekedhik dipun tilar kaliyan saged punah
Pamaréntah daérah kaliyan maneka klompok masarakat ing Daérah Istiméwa Yogyakarta sampun nindakaken macem-macem upaya kanggé nguri-uri kagunan Gejog Lesung Ngayogyakarta
Anatawis sanesipun kanthi nggugah minat umum, utaminipun golongan mudha, miyos panyuluhan kaliyan pelatihan
Salah satunggaling maestro Gejog Lesung ingkang asring dipun rawuhaken wonten macem-macem latihan kaliyan acara ingkang gegandhengan kaliyan Gejog Lesung inggih punika Raijo, warga Dukuh Panggang, Desa Giriharjo, Gunungkidul
Upaya palestaren sanèsipun inggih punika ngawontenaken sayembara utawi fèstival Gejog Lesung ngantos tingkat kabupatèn kaliyan provinsi, kanthi periodik utawi rutin (setaun sepisan)
Upaminipun “Fèstival Padhang Bulan” ing Kabupatèn Kulon Praga kaliyan “Fèstival Gejog Lesung (Istiméwa)” sak-DIY ingkang dipun wontenaken kaliyan Kundha Kabudayan DIY
Sapunika Gejog Lesung Ngayogyakarta dipun mainaken minangka kagiyatan kabudayan utawi kagunan kapan mawon -- nyambut mangsa panen; natkala padhang rembulan utawi wonten grahana; ing fèstival kagunan daérah; acara bersih désa; upacara adat; upacara sambutan tamu; lsp
Gejog Lesung ugi sampun dados salah satunggaling kagunan ingkang dipun pamèraken ing désa-désa wisata ingkang nembé mawon dipun rembakakaken ing Daérah Istiméwa Yogyakarta
Contonipun, pagelaran Gejog Lesung ing Musiyum Tani Jawa Indonesia ing Désa Wisata Kebonagung, Kapanéwon Imagiri, Kabupatèn Bantul
Ing warsa 2018 "Gejog Lesung Ngayogyakarta" ditetepaken minangka salah satunggaling Warisan Budaya Takbenda Indonesia déning Dirjen Kebudayaan Kamentrian Pendhidhikan lan Kabudayan Republik Indonesia kanthi nomer registrasi 201800705.
Besutan Besutan asalé saka tèmbung bèsut, yaiku salah sijiné paraga ing pagèlaran Bèsutan
Biyén diarani Lérok banjur Ludruk
Besut uga asalé saka basa Jawa yaiku mbèsut kang tègèsè ngrèsiki barang kang règèd utawa ngalusaké utawa nyèmak
Déné kang diresiki, dialusaké, lan didèlèng yaiku isiné pagèlaran
Wiwit saking wujud ingkang andhap, dipun dandosi dados langkung saé, saéngga makna ingkang kasèbut sagèd dipun tingali déning pamiarsa
Bèsut ugi camboran tugel saking mbèto maksud (makna)
Tègèsé ingkang dipun andharakèn inggih mènika isi pagèlaran, ingkang kinandhut ing tèmbang, busana, dhialog, saha cariyos
Tokoh Bèsutan ing Jombang ora kenal Ludruk Bandan, Ludruk Besep, Ludruk Bèsutan
Dhèwèké luwih akrab karo istilah Lérok, Bèsutan, Ludruk
Sanadyan kanthi tliti jaman Ludruk ing nginggil gadhah wujud pangrèmbakanipun sami, wiwit Lérok dumugi Ludruk
Bab niku didhukung kalian pagèlaran tanpa nganggo busana nginggil (klambi) kang dados lambang kèsusahan kang ditanggung rakyat
Bèsut namung ngginaakèn kain pèthak damèl nutup padharan, wèrna pèthak tègèsipun niat kang tulus lan ikhlas ing ndalèm perjuangan kang diarèpakèn sagèt nggènggèm, lajeng tujuan punika ditali lawé kang nglilit ing padharan kang atègès wutuh lan rakèt
Ciri khas lakon Besut nggèh punika rainé kebak wedhak supados saget damel banyolan mungguhipun pamiarsa, kalihan topi dhuwur werna abrit kang damel simbol wani lan dhuwur
Masyarakat Jawa Timur umume masyarakat agraris, meh kabeh pendhudhuk Jawa Timur entuk penghasilan kanthi ngolah palawija utawa tani
Ing tlatah Jombang, rata-rata masyarakat ing desa-desa cilik entuk dhuwit saka tani, asil tani kadhangkala ora cukup kanggo nyukupi kebutuhan
Saka latar iki, kira-kira taun 1907 wonten wargi kang saben dinten tani ing desa Ceweng, Kecamatan Diwek, Kabupaten Jombang ingkang keparing asma Pak Santik sing raine lucu, kang duwe ide nambah penghasilan kanthi ngamen
Tembangipun dipun iringi tembang sangking lisan, sasampunipun kepanggih kaliyan Pak Amir, saking Desa Plandhi, wiwit nembang ngginakaken gendhing
Sak mantune niku ngajak Pak Pono nganggo busana wanita utawa wedokan
Kekalihipun nembang kanthi ancas kangge nyekapi kabetahan sabendinten kanthi semboyan awujud gendhing utawi parikan:Keyong nyemplung ing Blumbang Tinimbang nyolong aluwung mbarang (ngamén) Periode ngamén sing ditindakaké dèning tèlung sèniman mènika kintèn-kintèn kedadén ing taun 1907 – 1915
Periodhè niki diarani jaman ngamen
Istilah sing muncul ing masyarakat Jombang wektu iku yaiku Lerok
Ngamen sing pasuryan katon digawe ing model lorak-lorek kanggo nggawe wong katon lucu lan angel kanggo ngenali pasuryan kang nyata
Wonten ing perkembangan salajengipun, medal istilah Lerok Ngamen ingkang asalipun saking tembung lorek ngamen (wong lorek kang ngamen)
Umumipun pegelaran Besut mbeto cerita bab kritik ing pratan masyarakat
Misale, lakon Besut Wani, karya Yusup Eko Nugroho kang nyeritakake bab katresnane Besut lan Rusmini kang dipisah kalian Man Gondo gara-gara utang ing Lurah Sumo
Lakon iki nganggo latar ing Desa Pandanwangi, Kecamatan Diwek, Kabupaten Jombang ing tahun 1928, pas e ing mangsa perang lawan walanda
Lakon Besut ing lakon Besut Wani iki dados lakon kang setia ten Rusmini, peduli marang liyan lan wani bela kabecikan
Piyambakipun ora anduweni penggawean kang ajeg.
Ananging, merga semangat lan guneman e kang nyenengke liyan, piyambake dados sosok kang misuwur
Akibate, Lurah Sumo meri dan gething karo Besut
Tapi, Besut ora nyerah lan pinter nggolek solusi supados saget ngalahaken Lurah Sumo ndamel cara kang nyebabake Lurah Sumo ditangkep kalihan Walanda
Témpé Jawa Tengah Témpé menika salah satunggiling panganan asli saking Indonésia lan sampun dipun mangertosi masarakat Indonésia wiwit taun 1600-an, utaminipun wonten tatanan budaya dhedharan masarakata Jawi (paling kathah ing Yogyakarta lan Surakarta)
Sejarah témpé sampun dipun cariyosaken wonten ing naskah Serat Centhini (Jilid 3 , 4, 5, 6, 10, 11, lan 12) kanthi latar Jawi abad enem belas
Ing Serat Centhini témpé saged dipun damel manéka warni masakan kados ta: jae santen témpé (satunggiling jinis masakan témpé ngagen santen klapa), kedhele témpé srundengan
Miturut panyeratan sejarah, témpé ing wiwitan dipunproduksi saking dhélé cemeng panènanipun tiyang dhusun tradhisional Jawi
Kedhélé menika dipun ngrembakakaken ing wilayah Kraton Mataram, Jawa Tengah, sakderengipun abad enem belas
Témpé saestunipun sanès panganan umum amargi témpé menika nggadhahi nilai budaya ingkang inggil tumrap bangsa Indonésia
Amargi menika, témpé minangka panganan warisan sejarah panci kedah dipun lestantunaken
Amargi témpé dipun damel saking kedhélé mila témpé nggantang gizi lan protein ingkang sae kanggé kesehatan lan reginipun langkung mirah katimbang tigan utawi daging ayam
Saya dangu témpé saya misuwur mboten naming wonten Indonésia nanging ugi manca nagari mila pamaréntah ngajokaken dhateng UNESCO supados témpé dipunakèni mingangka "Intangible Cultural Heritage of Humanity" kangge njagi lan njamin pengurmatan dhateng warisan budaya sanès barang sarta mindhakaken kesadaran masarakat lokal, nasional, regional, lan internasional gegayutan pentingipun témpé lan manfaatipun kanggé kesehatan
Wonten sekedhikipun 10 panganan tradhisional Indonesia saking olahan témpé, inggih menika: Cara ndamelipun: dipun gorèng lajeng dipun pényet nganggé uleg-uleg ingkang bibar dinggé damel sambel
Témpé pényet ugi dipun mangertosi kanthi nama sambel témpé amargi nalika dicampuraken, témpé sampun pényet lan nyampur dados setunggal kaliyan sambel saénggo nyiptakaken raos khas lan damel ketagian
Jinis sambel ingkang biyasa dipun ginakaken inggih menika sambel bawang (lombok, bawang, sarem)
Témpé orèk utawi orèk témpé utawi témpé kering menika wonten kalih jinis: témpé orèk garing lan témpé orèk teles
Témpé orèk garing dipunmasak ngginakaken gendis jawi ngantos kemremyes nalika dipun dhahar
Déné témpé orèk teles dipunmasak ngginakaken toya sekedhik
Témpé mendoan menika misuwur sanget mboten naming wonting Jawa Tengah nanging ugi wonten saindenging pulau Jawi, mila mboten nggumun menawi kathah jinis tepung ingkang dipundamel kanggé damel témpé mendoan
Témpé mendoan didamel saking témpé ingkang dipunbalur gandum lan glepung beras supados saged ngasilaken témpé mendoan ingkang tekstur lan raosipun pas eca
Témpé mendoan mboten dipun goreng ngantos garing supados mboten kemlingkingen
Témpé mendoan cocog sanget menawi dipundhahar sinambi nyeplus lombok, didhahar kaliyan sekul bandeng, dipun cocol wonten sambel kecap, utawi dipun bakar kanthi dipun baluri kecap
Semur témpé didamel nganggé rempah-rempah saénggo ngasilaken aroma lan raos rempah ingkang mantep
Masakan menika ngangge kecap mila raosipun manis nanging tetep sedhep
Cariyosipun masakan menika didamel niru masakan khas Betawi ingkang biyasa nganggé kecap ingkang kathah
Sambal tumpang asring dipun panggihi wonten ing Kadhiri, Jawa Wétan lan biyasanipun dados masakan ingkang dipundhahar kaliyan sekul pecel khas Kadhiri
Sambal tumpang didamel saking témpé ingkang sampun geseng (kematengen nanging dereng ngantos bosok)
Témpé menika dipun uleg kalih lombok rawit, lombok abrit, laos, brambang, bawang, ron salam, sarem, lan gendhis
Ingkang ndamel sambal tumpang saya mantep lan gurih inggih menika dipun siram santen lan lisah gorèng panas
Témpé kripik minangka klethikan kathah dipun panggihaken wonten ing wilayah-wilayah Jawè Wétan, contohipun kitha Malang
Langkung-langkung kitha menika nggadhahi kampung ingkah dipun piji dados séntra produksi témpé kripik ingkang dipun sadé kanggé olèh-olèh wisatawan ingkang tindak dhateng Malang
Kampung sèntra tèmpè kripik menika namanipun Kampung Sanan.
Tèmpè kripik ing mriki nggadhahi raos ingkang maneka warni lan mirah-mirah
Témpé godo menika panganan khas saking Gresik
Témpé godo menika mirip kaliyan témpé mendoan utawi témpé glepung sanèsipun, béntenipun témpé godo menika dipun cawisaken kaliyan sambel petis khas Jawa Wetan
Témpé godo didamel srana nyelupaken témpé wonten ing adonan glepung kaliyan rempah-rempah lajeng dipun gorèng wonten lisah panas
Témpé gado saged dipun gado utawi dinggé lawuh sekul anget
Témpé Mendol menika inggih salah satunggiling panganan khas Malang kejawi témpé kripik
Témpé mendol biyasanipun dados cemilan utawi lawuh sekul anget
Témpé Mendol didamel saking témpé dipun deplok ngantos alus lajeng diparingi bumbu lan didamel lonjong sakepelan astha
Sasampunipun niku, témpé alus lonjong niki dikèndelaken 1 ngantos 2 jam, lajeng dipungorèng ngantos mateng
Témpé mendol nggadhahi raos gurih sedhep amargi rempah khasipun
Témpé mendol langkung eca menawi dipun tambahi lombok rawit
Bacem témpé misuwur sanget wonten ing Jawa Tengah lan Yogyakarta
Tempe Bacem menika panganan ingkang paling diremeni masarakat
Bacem témpé didamel saking témpé mawi bumbu kecap, brambang, bawang, laos, ron salam
Bacem témpé nggadhahi raos gurih lan sedhep
Bacem témpé eca menawi dipundhahar nalika tesih teles bibar dipunkukus utawi sampun garing bibar dipungorèng
Ingkang remen bebakaran, bacem témpé ugi eca didhahar bibar dipunbakar
Bothok témpé menika asalipun saking Jawa Wetan lan kathah dipun panggihi wonten ing kitha Gresik, Pasuruan, Mojokerto, lan sapiturutipun
Bothok témpé didamel saking témpé ingkang dipun uleg lajeng dicampur kelapa enèm, merica, sarem, lombok, lan ron salam lajeng dipun bungkus nganggé ron pisang lajeng dipunkukus
Selat Pittsburgh Selat Pittsburgh (Inggris "Pittsburgh salad") iku salada lapis, sing kerepé kawangun saka sla, sayuran, daging bakar, kèju parut, "ranch dressing", lan pokoké, kenthang gorèng
Olah-olahan iki panganan régional saka tlatah Pennsylvania kulon, sanadyan iku panganan iki bisa ditemoni ing papan liyané saindhenging Amérika Sarékat
Selat iki bisa diowah-owahi dhéwé ing babagan kwalitas bahan
Kenthang gorèngé bisa kriting, awujud wafel, utawa kaya tali sepatu.Kenthang gorèng iku nambah anget, tèkstur, asin, lan bahan tambahan ing selat
Ing Pittsburgh, panganan iki sacara historis ora diarani “selat Pittsburgh”, nanging diarani ""steak salad" utawa "chicken salad""
Pamela's Diner, Whitfield, lan Eat'n Park iku rèstoran lokal sing ngadol utawa tau ngadol panganan iki.
Grobag sapi Grobag sapi menika salah setunggaling titihan tradhisional ingkang dipun tarik déning sapi utawi lembu
Grobag sapi saged ngangkut 4 - 6 tiyang
Grobag sapi tasih saged kita panggihi wonten ing Bantul, Yogyakarta
Grobag sapi ing jaman semanten dipun ginakaken kanggé ngangkut pusakanipun para prajurit
Grobag sapi kadamel saking kajeng, sisih nginggil dipun tutup nganggé ron arèn ingkang dipun anyam, rodanipun kadamel saking kajeng dipun lapisi plat wesi
Grobag sapi mboten mbetahaken bensin mila grobag menika dados titihan ingkang "ramah lingkungan"
Lethongipun sapi dipun damel pupuk organik ingkang nyuburaken taneman
Grobag sapi kala rumiyin dados titihan baken kanggé ngangkut panènan ingkang dipunastha kondur menapa déné dipun sadé dhateng peken
Grobag sapi menika dipun cepeng setunggal tiyang ingkang dipunsebat , singkatan saking "bagusing jiwa angen-angening pangéran" artosipun tiyang sae ingkang dipun tresnani Gusti Allah
Dangu-dangu tembung bajingan dados awon maknanipun amargi kala semanten kathah tiyang sampun dangu sanget nengga bajingan miyos, ananging malah mboten dugi-dugi
Lajeng tiyang-tiyang menika anyel lajeng ndadosaken tembung menika kados-kados pisuhan
Ing jaman perjuangan, grobag sapi dados titihan ingkang mupangati sanget kanggé para gerilyawan amargi grobag menika ageng lan tutupan
Grobag sapi cocog sanget kangge ngangkut pusaka, bahan mentahan saha kanggé ndelik para gerilyawan
Grobag sapi samenika sampun awis-awis dipun panggihi wonten ing masarakat moderen
Ewasemanten, grobag sapi menika nggadhahi nilai seni inggil
Seni menika amargi wonten swanten saking klunthungan ingkang dipun anggé ing gulunipun sapi
Ing jaman nalika Indonésia dereng mardhika, grobag sapi naming dados titihan tradhisional
Ing jaman kolonial, wiwit sistem tanam paksa dipun leksanakaken dipun lajengaken sistem eksploitasi -- sistem liberal (1870-1900) lan sistem etis (1900 – 1942) eksploitasi agraris langkung intensif lan para tani dados nelangsa lan kaliren
Tanam paksa kanggé indigo, kopi, tebu, mbako, lan taneman sadéyan sanèsipun dipun leksanakaken wonten ing wilayah Jawi
Wonten wilayah vorstenlanden atau daerah Yogyakarta lan Surakarta, dipun leksanakaken sistem sewa pasitèn kanggé perkebunan swasta ingkang praktèkipun kados sistem tanam paksa
Wonten Sleman lan Bantul wonten kathah perkebunan, utaminipun tebu, saéngga dipun betahaken kathah grobag kanggé ngangkut-ngangkut tebu saking perkebunan dhateng pabrik
Ing jaman Jepang njajah Indonésia, grobag-grobag sapi dipun wadahi ing pakempalan kanthi nama kongzo
Grobag sapi dipun ginakaken kanggé ngangkut barang-barang saking dhusun dhateng padaleman tiyang-tiyang Jepang
Para bajingan ingkang nyambut damel kanggé tiyang Jepang dipun paringi artha, tetedhan, unjukan, lan rasukan
Andhong Andhong yaiku salah satunggiling titihan tradhisional ing Jawa, utaminipun ing Yogyakarta
Andhong menika awujud kréta ingkang dipuntarik déning kalih turangga
Andhong nggadhahi sekawan roda lan krétanipun didamel saking kajeng
Sejatosipun sejarah andhong mboten saged wiwal saking kawontenanipun raja-raja Mataram ingkang kagungan titihan mirunggan, inggih menika kréta ingkang dipuntarik déning turangga lan dipundhékor kanthi pèni ingkang dipunsebat kréta kencana
Wonten ing Kraton Yogyakarta, taksih kathah kréta kraton ingkang dipunsimpen wonten ing Museum Kréta Kraton Yogyakarta
Andhong dados titihan kanggé ngangkut tiyang lan barang ingkang dipun ginakaken déning rakyat
Andhong menika niru titihan utawi kréta kagungan raja ananging wujudpun naming samadyo kémawon, miturut kasagedanipun rakyat
Dados, andhong menika bènten saking kréta kencana
Éwasemanten, tiyang ingkang nitih andhong kalebet tiyang ingkang nggadhahi strata sosial inggil wonten ing satengahing masarakat
Andhong menika dipun damel kanthi niru kréta kagungan Raja Mataram ingkang misuwur kanthi nama Kréta Roto Praloyo
Kréta menika katon kumingsun mawi dhékoran sekar ingkang kathah maknanipun
Kréta menika dipun agem kanggé titihan raja ingkang tindakan menapa déné layon raja dhateng pasaréan ing Imogiri Yogyakarta Kidul
Kréta Roto Praloyo werninipun kuning gading
Kréta menika dipun sebat reprikanipun kréta Kraton Inggris
Bagéan-bagéan kréta raja inggih menika: kursi, badan kréta, gebyog, jendela, kain klambu, payon, rodha, lampu, klinthing, pecut, dhékoran lawang, pancadan suku, lan saklajengipun
Ing wekdal Kasultanan Sri Sultan GB VIII, andhong sampun wiwit dipun ginakaken déning masarakat senajan teksih dèrèng kathah lan teksih winates
Andhong mboten naming dados titihan tradhisional, nanging ugi mratélakaken ajinipun lelabetan, prasaja, katulusan, lan kaèndahan
Andhong nggadhahi sekawan rodha, kalih wonten ing ngajeng lan kalih wonten ing wingking
Ukuran rodha ngajeng langkung alit dipun bandhingaken kaliyan rodha wingking
Sowang-sowang rodha ngajeng nggadhahi 12 ruji lan rodha wingking 14 ruji
Penumpang lenggah wonten wingkingipun kusir (tiyang ingkang ngendalèkaken turangga ingkang narik andhong)
Kursi kanggé lenggah penumpang dipun damel adhep-adhepan majeng ngajeng lan wingking
Penumpang saged lenggah wonten sisih tengen menapa kiwa
Cacahipun rodha menika ingkang mbèntenaken bendi, dhokar, utawi delman ingkang naming nggadhahi rodha kalih
Nama-nama pérangan andhong inggih menika; buntutan, palangan, pér, as rodha, bos, mangkokan, gulungan, cincin, ruji, bengkok, pelah, ban karet, lan rodha
Bahan utami andhong inggih menika kajeng lan wesi
Kajeng ingkang dipun ginakaken menika saking kajeng jati utawi waru amargi kwalitasipun sampun saestu saé, serat kajengipun inggih alus
Kanggé ndamel setunggal andong mbetahaken kinten-kinten 3-4 wulan.
Supados andhong saged mlampah sae lan mboten mbebayani kita kedah teliti sanget anggenipun ndamel andhong awit kathah sanget péranganipun lan sedaya bagéanipun kedah dipun damel setunggal baka setunggal
Ing ngandhap menika tataranipun ndamel andhong: Sedaya tataran padamelan andhong dipun lampahi sacara manual
Déné proses pawérnian biyasanipun dipun wiwiti proses ndempul langkung rumiyin
Dempul menika kanggé nutup utawi ngratakaken pori-pori kajeng supados salajengipun warni ingkang kadamel saged langkung èndah
Bagéan ingkang sampun bibar dipuncet lajeng dipun pépé
Andhong ing Yogyakarta werninipun kuning, ijem, lan coklat sepuh
Salah setunggaling bagéan ingkang paling awrat dipundamel inggih menika bagéan ban
Sasampunipun sedaya ruji ban kapasang lajeng bengkok dipunpasang ngubengi ruji punika wau
Ban andhong kadamel saking kajeng menika lajeng dipun alusaken lan dipun damel rapi
Tatar salajengipun inggih menika nyiapaken pelah saking wesi ingkang dipunbentuk kanthi dipun thuthuki
Ukuran pelah dicocokaken kalih ukuran bengkok
Sasampunipun ukuran cocok, pelah dipunbakar ngantos wernanipun abrit
Samangke, kala werninipun teksih abrit, pelah menika kedah lajeng dipuntemplekaken wonten bagéan ban
Bibar sampun kelèt, nembe dipunsiram nganggé toya
Proses nemplèkaken pelah saking wesi kaliyan bengkok saking kajeng kedah énggal-énggal
Wesi ingkang bibar dipunpanasaken dados melar lajeng dirakétaken wonten ing bengkok
Wesi menika kedah énggal dipunsiram toya supados wesi menika saged nyusut malih
Kanthi mekaten, wesi pelah saged nyengkerem bengkok kanthi kenceng
Proses menika kadang kala mboten saged langsung dados amargi wesi ingkang sampun nyusut malih menawi tekananipun ageng sanget saget damel bengkok mlethèk
Andhong samenika sampun radi bènten paédahipun dibandingaken kala semanten
Kala mbiyèn, andhong menika titihan para bakul kanggé ngusung uwos, asil panenan saking sabin utawi griya dhateng peken
Samenika, andhong dados titihan kanggé tujuan wisata
Awit menika, kawigatosan andhong kala mbiyèn inggih menika kekiyatan lan andhong sakmenika migatosaken kaèndahan lan kasékècan
Andhong wekdal sakmenika saged kapanggihaken wonten ing sakcelakipun Malioboro, Peken Beringharjo, Kraton Yogyakarta, stasiyun, terminal, alun-alun Yogyakarta, lan papan wisata sanèsipun
Rebo pungkasan Rebo Pungkasan utawi Rebo Wekasan inggih punika istilah kanggé dinten Rebo terakhir ing sasi Sapar ing pananggalan Hijriyah
Kagiyatan-kagiyatan ingkang dipun tindakaken ing dinten punika, antawisipun tahlilan (zikir sesarengan), sedhekah dhaharan arupi gunungan utawi slametan, kaliyan salat "lidaf'il bala" (tolak balak) sesarengan
Minangka perkembanganipun ing sawetawis kalangan Nahdlatul Ulama, salat "lidaf’il bala" punika éwah supados boten dipun niyataken kanggé mengeti Rebo Pungkasan, nanging dados salat sunat kados salat sanèsipun
Ing Daérah Istiméwa Yogyakarta, Rebo Pungkasan dipun wontenaken ing Alun-Alun Jejeran, Wanakrama, Bantul
Upacara kasebat dipun tindakaken ing Rebo Pungkasan sasi Sapar amargi ing tanggal kasebat, Mbah Kyai Usman Faqih (tokoh agami ing Plèrèt) ngawontenaken pepanggihan kaliyan Sri Sultan Hamengkubuwana I